У Смаргоні часта можна ўбачыць невялікі белы аўтобус, на лабавым шкле якога змешчана шыльдачка “Эліс”. Раніцай ён забірае, а вечарам прывозіць гараджан, якія працуюць на прыгарадным дрэваапрацоўчым прадпрыемстве. Яно знаходзіцца ў маляўнічым месцы за аграгарадком Залессе. Ужо на пад’ездзе да кантрольна-прапускнога пункта заўважаеш парадак. Аб’ект поўнасцю агароджаны. Чыстая дваровая тэрыторыя, акуратныя складскія і вытворчыя будынкі. Двор заасфальтаваны - ні ям, ні калдобін, хаця прадпрыемства існуе ўжо 15 гадоў.